अप्रैल से मरीजों को 24 घंटे मिलेगी सिटी स्कैन की सुविधा
नागरिकअस्पताल में 4 सालों बाद मरीजों को अब जल्द सिटी स्कैन की सुविधा मिल सकेगी, क्योंकि पब्लिक प्राइवेट पार्टनरशिप के तहत कंपनी ने अस्पताल में सेंटर स्थापित करने की दिशा में काम शुरू करवा दिया है। बुधवार को बिल्डिंग का निरीक्षण कर सिविल सर्जन के समक्ष बिल्डिंग खाली कराने का प्रस्ताव रखा, ताकि मशीन स्थापित करवाकर मरीजों को पीजीआई चंडीगढ़ के दाम पर जांच सुविधा सुनिश्चित कराई जा सके।
उधर अस्पताल प्रशासन पुरानी सिटी स्कैन(कंडम) मशीन को नीलाम करने की प्रक्रिया में जुट गया है। योजना के तहत अस्पताल में अप्रैल से सिटी स्कैन सेंटर की सुविधा मरीजों को मिलने लगेगी। सरकार ने पब्लिक प्राइवेट पार्टनरशिप के तहत नागरिक अस्पताल सिरसा में सेंटर स्थापित करने की जिम्मेदारी पानीपत की एचएन हेल्थ केयर कंपनी को सौंपी है। इस योजना के तहत जहां मरीजों को सिटी स्कैन की सुविधा मिलेगी। वहीं रेडियोलोजिस्ट सेंटर में कार्यरत स्टाफ की जिम्मेदारी कंपनी की होगी। सेंटर में मरीजों को पीजीआई चंडीगढ़ के रेट पर सिटी स्कैन सुविधा मिलेगी।
अस्पताल में सिटी स्कैन सेंटर शुरू होने से आपातकालीन मरीजों को बेहतर इलाज मिल सकेगा, क्योंकि परिजनों को सड़क हादसों में गंभीर मरीजों का सिटी स्कैन कराने के लिए शहर के निजी सेंटरों पर नहीं भटकना पड़ेगा। सेंटर शुरू होने पर नागरिक अस्पताल में 24 घंटे मरीजों को सिटी स्कैन की सुविधा मिलेगी। इसमें हेड, चेस्ट, एचआरसीटी चेस्ट, सीटी क्यूब, सीटी अपर अबडोमेन, सीटी लोवर अबडोमेन, सीटी पीएनएस एक्सल प्लस कॉरोनल, सीटी डेंटल, सीटी ऑरबिट, सीटी नेक, सीटी फेस, सीटी लिमबस का सिटी स्कैन होगा।
पीपीपी मोड पर संचालित होगी 16 स्लाइस सिटी स्कैन मशीन
अस्पतालमें सीमेंस कंपनी की 16 स्लाइस सिटी स्कैन मशीन पीपीपी मोड पर संचालित होगी। मशीन की विशेषता यह है कि एक साथ मरीज के 16 पार्ट का सिटी स्कैन होने के साथ ही बेहतर क्वालिटी आएगी। रोजाना करीब 20 मरीजों का सिटी स्कैन होगा। बता दें कि इससे पहले अस्पताल में सिंगल स्लाइस मशीन स्थापित थी। जिससे एक बार में मरीज के सिंगल पार्ट की स्लाइस निकाली जा सकती थी।
वर्ष 2012 तक बिल्डिंग में चली थी सिटी स्कैन मशीन
नागरिकअस्पताल में वर्ष 2003 में सिटी स्कैन मशीन स्थापित हुई थी। जिसकी वर्ष 2008 तक मरीजों को सुविधा मिली। लेकिन उसके बाद सेंटर में तैनात रेडियोलोजिस्ट ने प्राइवेट सेंटर खोल लिया। जिसके बाद 2 सालों तक मरीजों सुविधा नहीं मिली। इसके बाद अस्पताल प्रशासन ने वर्ष 2010 से 2012 तक अनुबंध के आधार पर सेंटर चलाया। फिलहाल सेंटर की सिटी स्कैन मशीन 4 सालों से कंडम घोषित कर रखी है।
^नागरिक अस्पताल में सिटी स्कैन सेंटर की सुविधा मरीजों को अप्रैल से मिलने लगेगी। इसके लिए संबंधित कंपनी ने काम संभाल लिया है। प्रशासन जल्द ही पुरानी कंडम मशीन की नीलामी करवा बिल्डिंग खाली करवा देगा। ताकि मरीजों को सिटी स्कैन की सुविधा सुनिश्चित हो। डॉ.सूरजभान कंबोज, सिविलसर्जन, सिरसा।
इस बिल्डिंग में पीपीपी मोड पर सिटी स्कैन मशीन स्थापित करने की तैयारी।
सुविधा
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva